21 ага

21 ага (21 май) — григориан кечышот почеш идалыкын 141-ше (кужемдыме ийлаште — 142-шо) кечыже. Идалык пытыме марте 224 кече кодеш.

 Пайрем да памятный дате-влак 
  — Таче паша укелык ваштареш кучедалме кечым палемдат. 
  — Сарзе переводчик-влакын пайремышт.
  — Тыныс тептеҥзысе флотын шочмо кечыже.

 Лӱмгече 
 Арсений, Иван, Никифор, Пимен

 Событий-влак 
Тугак ончо: :Категорий:Ага тылзын 21 кечысе событий-влак
 1502 ий — Шнуй Елена лӱмеш отром муыныт.
 1725 ий — Александр Невский лӱмеш орденым пеҥгыдемдыме.
 1904 ий — Парижыште футбол ассоциаций-влакын ушемыштым почмо. Тудо кызытат ФИФА лӱмым нумалеш.
 1937 ий — ий ӱмбалне верланыше икымше научный станций пашам ышташ тӱҥалын.

 Шочыныт 
Тугак ончо: :Категорий:Ага тылзын 21 кечынже шочшо-влак
 1914 ий — Константин Исаков (Константин Афанасьевич Исаков), марий серызе, почеламутчо, журналист, драматург, артист, 1941–1945 ийласе Кугу Ачамланде сарын участникше. 
 1947 ий — Владимир Иванович Оленёв, журналист, Марий Элын сулло журналистше. Ончыч тӱрлӧ газет редакцийыште литсотрудниклан пашам ыштен, а 1971-ше ий гыч комсомол пашаш куснен. 25 ий ончыч телевидений да радиовещаний комитетын вуйлатышыжлан шогалын, кызытат тудым «Марий Эл» телерадиокомпанийын вуйлатышыже семын палат. Философий шанче кандидат.
 1959 ий — Дина Рычкова, марий серызе, почеламутчо, туныктышо, Россий Федераций общий образованийын Почётан пашаеҥже (2006).
 1976 ий — Светлана Васильевна Строганова, марий артистка, мурызо, радиовӱдышӧ, Йыван Кырля лӱмеш театр премийын лауреатше (2005, 2007), Марий Эл Республикын сулло артистше (2006), Марий Эл Республикысе М. Шкетан лӱмеш Кугыжаныш премийын лауреатше (2007), Марий Эл Республикын Калык артистше (2014). 
 1959 ий — Дина Михайловна Рычкова, туныктыш пашаеҥ да почеламутчо. Шернур кундем Йошкар-Памаш ялыште шочын. 1981-ше ийыште Марисоласе кыдалаш школышто туныктышылан тыршаш тӱҥалын. Тидын годымак сылнымут дене кугу кылым кучен. Уста поэтесса литератур премий дене ик гана веле огыл палемдалтын.

 Коленыт 
Тугак ончо: :Категорий:Ага тылзын 21 кечынже колышо-влак

 Калык пале 
 Православный йӱлам кучышо-влак Иоанн Богословым шарналтат. Тиде кечын ожно шыдаҥым ӱдаш лектыныт. Но ончыч эскереныт: ломбо пеледаш тӱҥалын але уке. Тиде кечын киндым кӱэштыныт да нужна-влаклан пуэденыт, шкан кочка шок лий улмаш.
 Марий калыкат «кинде – чылалан вуй» манын. Сандене киндым кеч-могай йӱлам шуктымо годым пеленак кучен. Эсогыл кугорныш тарванымекат кӱсенышке кинде курикам пыштыман. Юмылан кумалаш лӱмын Кумалтыш киндым ямдыленыт. Тудым эше ӱян-шӧран кинде маныт. 

Категорий:21 ага